li għamel sfida lill-Karmenu Vella tal-Labour dwar l-Air Malta. L-isfida hi dwar l-erba' Avro RJ70 li l-Air Malta xtrat fi żmien li hu (RCC) kien membru tal-Bord tad-Diretturi tal-Air Malta. Dawn l-ajruplani kienu sors ta' telf kbir ta' flus lill-Kumpanija ta' l-Ajru Nazzjonali Air Malta. Dan it-telf baqa' jħabbat lill-Air Malta għal snin twal tant li hemm min jinsisti illi kienu wieħed mill-fatturi ewlenin li ikkontribwew għall qagħda attwali tal-Air Malta. L-isfida ta' RCC hi dwar il-kuntratt għax-xiri ta' dawn l-ajruplani. Skond RCC kien hemm ftehim dwar klawsola partikolari fil-kuntratt tax-xiri biex il-kumpanija li min ghandha kienu ser jinxtraw tiggarantixxi li dawn l-ajruplani ma joħolqux problemi tekniċi jew operattivi lill-Air Malta. RCC informa lit-Times li : Imma żmien wara l-Bord tad-Diretturi kien infurmat li din il-kundizzjoni kienet sparixxiet mill-kuntratt tax-xiri ta' l-ajruplani. Il-Bord tad-Diretturi ma kien jaf b'xejn. Jidher li saret inkjesta biex jiġi stabilit eżattament x'ġara. Din l-inkjesta saret fl-1997 meta RCC kien għadu Direttur. RCC qed jgħid li r-rapport tal-inkjesta qatt ma ġie ippubblikat u allura bħal speċi ħadd ma jaf x'ġara u b'mod partikolari, min kien responsabbli biex il-kundizzjoni fil-kuntratt tal Avro RJ70 tisparixxi, mhux magħruf. Issa din kobba mħabbla sew. 1) l-inkjesta saret fl-1997 u Karmenu Vella hu akkużat li ma ippubblika xejn, żamm ir-rapport tal-inkjesta mistur, qiesu qed jaħbi xi ħaġa jew jgħatti għal xi ħadd, 2) ftit xhur wara RCC reġa' sar kważi Prim Ministru u r-rapport baqa' mistur ukoll. Mela qiesu hemm xi ħaġa li kemm RCC kif ukoll Karmenu Vella jaqblu dwarha. Donnu qablu li jżommuha mistura. Interessanti ħafna. Jistgħu t-tnejn li huma jgħidulna x'ġara? X'qed jgħattu? U għaliex issa wara ħmistax-il sena RCC jħossu komdu li jipponta subgħajh f'din id-direzzjoni?
RCC u l-Avro RJ70. Wara raqda ta' 15-il sena